Britaniyalik poygachi Tom Onslou-Koul Ginnessning rekordlar Kitobiga kiritildi. U karavotni soatiga 135 kilometr tezlikda harakatlantira oldi. Bu holat tasvirlangan rolik YouTube-kanallaridan birida taqdim etilgan. “Karavot”ga qayta ishlangan shassi va Ford Mustang GT kuch qurilmasi asos qilib olindi. Tajriba BAAning Umm-al-Quvayn shahrida joylashgan Emirates Motorplex avtodromidagi to‘g‘ri yo‘lda o‘tkazildi. Avvalgi rekord Buyuk Britaniyada 2008 yilda o‘rnatilgan bo‘lib, o‘shanda karavotning tezligi soatiga 111 kilometrga yetgan.